- Igen? - Maya Burkett miatt hívlak.
- Mi van vele? - Talált egy holttestet.
Indulok.
NEM VERSZ ÁT
Valaki felhívott.
Nem mutatkozott be.
Férfi volt, de hangtorzítót használt.
Bárki lehetett.
Azt mondta, itt találkozhatok Tommy Darkkal.
- Azt nem említette, hogy halott. - Mayát…
- Hallottam. Ideadná a telefonját? - Vezetékesen hívtak. Tudják a számom.
Azt ugye tovább tart leellenőrizni.
Mit akart Tommy Darktól? Valami biztonsági cége van, nem?
Claire kapcsolatba próbált vele lépni.
Reméltem, hogy rávezet arra, miért ölték meg a nővérem.
Köze volt a nővéréhez?
- Ezt meg honnan veszi? - Elmondtam mindent, amit tudok.
Egész éjjel itt voltam, szeretnék hazamenni a lányomhoz.
- Sajnálom, Maya, de… - Hé!
- Soha többé ne érjen így hozzám! - Nyugalom!
Szólnod kell, mielőtt valakihez hozzáérsz. Oké? Higgadj le!
- Vagyis elmehet? - Igen.
De ne utazzon el! Még jelentkezünk. Menjen!
- Nyomás! - Elnézést, uraim!
Menjen!
Használd a fejed! Ő egy Burkett!
Bombabiztos bizonyíték nélkül az ügyvédeik szétcincálnak.
Alaposan utána kell néznünk ennek a Tommy Darknak.
Hogy jön ő a képbe?
Na és Claire Walker? Neki mi köze ehhez az egészhez?
Gőzöm sincs.
Derítsük ki!
A tegnapi ruhádban vagy.
Megjött a divatdiktátor?
- Nem mentél haza? - Nem. A dizsiben csörögtem.
A „dizsiben”?
- Nem jöhet ide. - Mi a francért nem?
- Kell a kocsim. - Nyugi, semmi baj.
- Ez itt bűnügyi helyszín. - Jézusom!
- Lefoglaljuk a kocsit. - Oké, leszarom. Foglalják le!
Valamiért lépten-nyomon holttestekbe botlik.
Nem igaz, Maya?
Jó, legyen! Én öltem meg Tommy Darkot.
Bedugtam a hullát egy fagyasztóládába a tárolójában.
Vártam egy darabig, aztán beszéltem a nejével.
Ma visszajöttem megnézni a hullát,
és idehívtam a rendőrséget, hogy én legyek az első számú gyanúsított.
Igen, bűnözőzseni vagyok.
Lebuktam. Vigyenek be!
Mikor is öltem meg a nővérem?
Hoppá! Hisz akkor itt sem voltam.
Külföldön állomásoztam, amikor megölték.
Azt nem verheti rám.
- Nem is akarom. - Nem?
A maga oldalán állok.
- Az én oldalamon? - Igen. Segíteni próbálok.
Akkor miért fogad el kenőpénzt Judith Burkett-től?
Tessék?
Kilencezer font vándorol a Monkton Bank-os számlájára
minden hónap tizedikén.
- Remek üzletet köthettek. - A kurva életbe már!
- Oké, most velem jön. - Én?
Igen. Mutatok magának valamit. Jöjjön!
Gyerünk!
Egy pillanat.
Jöjjön be!
- Megnősül? - Igen. Úton a baba.
De nem azért veszem el az anyát. A baba csak bónusz.
Meg is van. Nézze csak! Itt a tizedike. És ezt nézze!
Lemondtam a streaming-előfizetéseim. A kondibérletet is.
És ide süssön! Ez a magántelefonom.
A lehető leggagyibb modell a lehető legolcsóbb szolgáltatáscsomaggal.
Utal ebből bármi arra, hogy kenőpénzt fogadok el?
- Igen. - Mi?
Most mondta, hogy csóró, és gyereke lesz. Nyilván két kézzel kapna a kenőpénzen.
Komolyan úgy nézek ki?
Tavaly bruttó 50 penny volt az éves bevételem.
Ezt meg egy buszon találtam.
Allergiás vagyok a szíjra, és állandóan pittyeg.
Ha nem hisz nekem, jelentsen fel! Megadom a panasztestület számát.
Ők majd átvilágítják a pénzügyeim, de ne lepődjön meg,
ha a végén adománygyűjtést szerveznek nekem. Rajta!
Nem vagyok sáros.
- Akkor honnan vette Caroline Burkett? - Caroline?
- Honnan vette? - Gőzöm sincs!
Talán a gyász kikezdte az idegeit.
Gyanúsított vagyok, igaz?
Akkor miért engedett be az otthonába?
Szerintem maga titkol valamit,
de más okból, mint amit a kollégák hisznek.
Ők bűnösnek tartanak, de maga nem?
Nekem egy kicsit több bizonyíték kell, mint nekik.
De csak egy kicsit.
A tárolóban talált hulla megbillentette a mérleget.
Nem a maga javára.
Jól van.
Úgy tudom, Tommy Darkot is megvesztegették.
- Ha maga ártatlan… - Az vagyok.
Ha ártatlan, mondjon el mindent, amit tud!
Már mindent elmondtam.
Ja, és…
- Fiú vagy lány? - Tessék?
A baba.
Kisfiú.
Vagy kislány. Nem tudom.
Dugulj el!
Halihó!
Ki van itt?
Szia, mókuci! Szia!
Jól érezted magad Eddie bácsinál?
De jó! Kösz, hogy elmentél érte, hatalmas segítség.
Mármint a farnwoodi kastélyba? Semmiség.
Elvégre egy ilyen hercegnőnek palotában a helye.
- Hercegnő vagy? - Naná, hogy az vagy.
De máskor szólj Judithnak, hogy odamegyek!
Majdnem rám eresztette a kutyáit. Lilyt sem akarta odaadni.
Legalább megtanulja, hogy a világ nem úgy táncol, ahogy ő fütyül.
Felírathatlak a bölcsi listájára, hogy te is eljárhass Lilyért?
- Mi lenne a feladatom? - Néha elugrani Lilyért.
Felejtős. Túl sok meló.
De gonosz ez az Eddie bácsi!
Á, itt a tableted.
Tessék!
Beszélt már neked Abby a testvéréről, Louis-ról?
A féltestvére.
Nem tudja, hogy elmondtam neked, hogy találkoztak?
Nem.
Semmiről sem beszélgetünk úgy igazán.
Dannel sem.
Látom, hogy szenvednek, Maya.
De Claire…
Claire-nek szokták kiönteni a szívüket. Nem nekem.
De csak te maradtál nekik.
És ha kudarcot vallok?
Látom, hogy Abby mindent megtesz, hogy kézben tartsa a dolgokat,
és bátorítani akarom őt, de akkor muszáj lenne…
Claire-ről beszélned?
Elfogadnod, hogy többé már nem jön vissza?
Hát ez?
Ejha! Alkoholmentes.
Alig érezni a különbséget.
Bár előbb tudtam volna!
Na és mi a helyzet, Maya? Mesélj!
Amikor Andrew meghalt, Tommy Dark volt a Burkett-jacht kapitánya.
Claire valamiért megpróbálta lenyomozni.
- De nem tudta szóra bírni. - Hogyhogy?
Mert megölték a fazont, és egy fagyasztóba dugták.
Baszki!
Újabb gyilkosság?
Igen. És mindhez van valami közöm.
Említett Claire bármikor egy bizonyos Christopher Swaint?
Joe és Andrew barátja volt az iskolában.
Nem, de… mi köze Joe és a tesója gyerekkori haverjának Claire-hez?
Még nem tudom.
De Swain és Tommy Dark neve rendre felmerül.
Tudom, hogy Claire is nyomozott utánuk.
Fogytán az időm, Eddie.
Hogy érted?
Ha lecsuknak…
Van képed erről a Swainről?
Van, igen.
Ez a profilképe.
Várj csak!
Mi az?
Itt csak egy helyről nyílik ilyen kilátás.
- Honnan? - Ez a ház az egyik ügyfelünké.
- Mi? - Egyszer buliztam ott.
Gyomorforgatóan puccos volt. Belém égett.
- Mutasd! - Nézd!
Crawmond Place-nek hívják.
CRAWMOND PLACE A LÁBAID ELŐTT A VILÁG
Hol van Kierce? Nem veszi fel a telefont.
Épp most ugrott ki valamiért.
- Magát is megfőzte? - Hogy?
Nem tudott ellenállni a basset houndos nézésének?
Ne legyen naiv, Marty!
Előbb-utóbb a lábára pisál.
Nem, tényleg említette,
hogy lemerült a telefonja, és kiszalad…
Jól van, elég lesz!
Csak egyvalamit áruljon el! Bármit is csinál Kierce…
ugye nincs köze az alkoholhoz?
Az alkoholhoz? Dehogy. Miért, voltak vele problémái?
Voltak.
Miután meggyilkolták a menyasszonyát.
Meggyilkolták? Mi történt?
Ő is rendőr volt. Együtt jártunk az akadémiára.
Szolgálat közben ölték meg.
A tettes már évek óta börtönben ül.
Kierce juttatta rács mögé.
Nem tudta feldolgozni a menyasszonya halálát, és inni kezdett.
De figyelmeztetem: nem szeret erről beszélni.
Jellemző módon önmagát hibáztatja érte.
Mrs. Somers? Megjött a rendelése.
Nem mehet csak úgy be! Visszahívom.
CHRISTOPHER SWAIN 1410-ES LAKÁS
Elnézést, hölgyem!
Mr. Swain!
Maya Stern vagyok, Joe Burkett felesége.
Elkésett. Kár, pont az ilyen nőkre bukik.
Elnézést! Ön látta Mr. Swaint?
A legutolsó buli óta nem.
Milyen buli?
Amit mindig azelőtt csap, hogy elmegy.
De ez az utolsó a szokásosnál is hangosabb volt.
- Elnézést! Hová ment Swain? - Hát ahova mindig jár.
Bulizik egy nagyot, szétcsapja magát, majd bedugják egy…
A szegények diliháznak neveznék, a gazdagok szanatóriumnak.
- Üdv, George! - Jó reggelt!
Mi szél hozta ide?
Nagyon guszta.
Nem maradt egy adag nekem is?
A lányod vagyok, nem a feleséged.
Tudom. Nem úgy értettem…
Bocs.
A sütőben.
De te nem eszel gombát.
Tudom, hogy mostanában nem voltam jó apa.
Csak annyira…
Annyira nehéz!
Találkoztam Louis-val.
A tesómmal. Féltesómmal.
Segédedző a sportközpontban.
- Mi? - Nem gáz.
Tudom, hogy furán hangzik, de szerintem csak…
látni akart minket, mielőtt…
nem is tudom.
Mielőtt lépett volna.
Jó, de… miért? Mármint miért kerested fel?
- Elsősorban azért, mert választ akartam. - Mire?
Meg akarom érteni, ami anyával történt.
Jaj, ilyenre ne is gondolj!
Bármi is történt, a srácnak biztos nincs köze hozzá.
Vagy mondott bármit, ami az ellenkezőjére utal?
Figyelj…
És ha beszélnék vele?
Megkérdezem, volna-e kedve átjönni, és rendesen bemutatkozni.
Jó. Mert…
olyan fura volt, ahogy találkoztunk. Ja.
- Jó ötlet. - Találkoztál vele? Nélkülem?
Véletlenül alakult úgy. Ne haragudj! Dan!
Dan!
Hiányzik.
De ez sokkal jobban hiányozna.
Köszönöm.
- Sami? - Igen?
Mondana pár szót?
- Jó. - Legfőbb ideje.
Ja. Legfőbb ideje.
Helló, Sami vagyok.
Helló, Sami!
És…
alkoholista vagyok.
Három éve, kilenc hónapja és hat napja
ittam utoljára, és…
az elmúlt néhány nap iszonyú húzós volt. Nagyon…
Nagyon kemény hírt kaptam.
Ha újra inni kezdenék, kinyírna a pia.
Ami…
Ami elég vicces. Mármint nem a szó szoros értelmében, csak…
Mindennél jobban félek a…
haláltól.
Nem magam miatt, hanem…
Hanem mások miatt.
Nem akarom, hogy a szeretteim…
miattam szenvedjenek.
Ez minden. Köszi.
Ez szívből jött.
De sokszor könnyebb idegenek előtt megnyílni.
Ezt te is tudod, ugye, Sami?
Viszlát!
- Szia! - Szia!
Molly!
Na, ideevett a fene?
Sami!
Mi a baj, szívem? Sami!
Sami?
Hogyhogy nem tudják, mi bajod?
- Akkor miért mondják, hogy súlyos? - Mert súlyos tüneteket okoz.
Elveszítem az eszméletem…
Vizsgálatokat is végeztek.
Ezért rohantál el?
Mert…
te nem ezt érdemled, Molly.
Nem ezt érdemled.
Ahogy a pici sem.
Te meg miről beszélsz?
Apa leszel, Sami.
Mindegy, hogy öt percig vagy öt évtizedig…
fontos, hogy jelen légy a fiunk életében.
Érted?
Ne húzz falakat magad köré!
Hagyd, hogy segítsek, szívem!
Így működik egy kapcsolat. Kérlek!
Jó, de előbb tisztázzunk valamit!
Azt mondtad…
Azt mondtad, „a fiunk”, vagyis…
Ez azt jelenti, hogy…
Megtudtál valamit, vagy ezt súgja a megérzésed?
Fiút érzel? Tudnom kell!
Akkora hülye vagy! Egy igazi vadbarom!
- Hülye vagy! Ne csináld! - Ezt akartad?
Szeretlek.
Én is szeretlek.
Így ni.
Csukd be a szemed!
Jó éjszakát!
BEJÖVŐ HÍVÁS: SÓGORNŐ
Caroline?
Láttam őt, Maya.
Láttam Joe-t.
Micsoda?
Azt üzeni…
Caroline?
Ki van ott?
Te tényleg nem érted? Vonzod a halált.
Ne már, Dan! Még meddig fogsz levegőnek nézni?
Anya kedvence.
A két kaja közül, amit én is össze tudok dobni.
Hívtalak titeket, de épp edzésetek lehetett.
Miért hívtál?
Louis!
Sziasztok!
Szia!
De hisz…
Nem voltál edzésen.
Nem. Amikor apukád áthívott, nem akartam tovább várni.
Átjöttem, még mielőtt végleg berezelek.
Mi folyik itt, apa?
Ő Louis.
Ja, a sportközpontból.
Ő az, Dan. A féltesónk.
Bocsánat. Tudom, hogy ezt elszúrtam.
Remélem, helyre tudom hozni.
Megjöttek az eredmények.
A Maya Stern autójában talált vérnyomokról.
Ja, igen, persze. Köszi.
Bassza meg!
Szevasz! Nem kapcsolhatod csak úgy ki a telód, hallod?
Nézd!
- Nem érdekel a lépésszámod. - Nagyon vicces.
Megszereztem egy, a Dark tárolójához közeli benzinkút biztonsági felvételét.
Ez pedig Maya Burkett kocsija. Nézd meg jól!
Azt mondta, egyedül ment oda.
- Hazudott nekem. - Be kell hoznunk.
Tudom.
Ez az!
Te nem jössz?
De.
Hallom, régóta ismeritek egymást Proctor századossal.
Mit mondott neked Pam?
Elmondta, hogy megölték az első menyasszonyodat.
El sem tudom képzelni, mit élhettél át.
Rettentően sajnálom. De izé…
Gondoltál már arra, hogy ami most történik veled…
annak esetleg köze van hozzá?
Nemsokára megházasodsz, ami talán felkavar benned ezt-azt,
és lehet, hogy a szervezeted jelzi, hogy valami nincs rendben?
Szóval elveszíteni a szerelmedet olyan, mint túl sok szénhidrátot enni?
- Nem, dehogy. - Nem?
Bocs, hiba volt… Proctor figyelmeztetett, hogy nem rajongsz a témáért.
Na ja.
Egy, két, há…
Gyere, nehogy elkéssünk! Egy-kettő!
Gyere, nyuszi!
Lily?
Hol vagy, Lily? Gyere elő!
Apu!
Ne, Lily! Gyere ide! Csupa sár leszel.
Ez Joe-é?
Joe autója, ugye?
- Az enyém maguknál van. - Tudom, emlékszem.
Mit keres itt?
Mondja le a terveit! Velünk kell jönnie az őrsre.
- Most nem tudok. - Ezúttal nincs más választása.
Ez a felvétel azelőtt készült, hogy rátalált Darkra.
Ki ül maga mellett? Akitől a fülest kapta?
Nem tudom, hogy hívják.
- Ha ezért hoztak be… - Nem csak ezért.
Azt mondta, tegnap járt először a raktárnál,
és életében először látta Tommy Darkot.
Így van.
Akkor mivel magyarázza a csomagtartójában talált AB-pozitív vért?
Olyan ritka, hogy csupán a népesség 4%-ánál fordul elő. Beleértve…
Tommy Darkot.
Hazudik, Maya.
Mindvégig hazudott nekünk, igaz?
Ki az a férfi a kocsiban, Maya?
Kinek falaz?
Gyerünk, Maya! Beszéljen!
Ő Corey Rudzinski.
Más néven Corey, az Informátor.
A hacker, aki kiszivárogtatta magáról azt a videót?
- Aki miatt kirúgták? - Igen. Összefogott Claire-rel.
Együtt gyűjtöttek információt Burkettékről.
- Miről? - Nem tudom.
De a gyógyszereiket érinti, és botrányhoz vezetne, ha kitudódna.
Claire rájött, hogy Burkették pénzelik Darkot, és megpróbálta kideríteni az okát.
Dark özvegye is megerősítheti, hogy Claire járt nála,
és ugyanúgy kifaggatta, mint én.
Corey azt mondta, Dark tárolójában nyomokat találhatunk,
amelyek elvezethetnek hozzá.
Felkerestem Tommy Dark titkárnőjét, majd a feleségét is.
Ha tudtam volna, hol van, miért vesződtem volna?
Nem lett volna értelme.
Maga tudja, hogy nem én voltam. Tudja, hogy nem…
- Akkor ki volt, Maya? - Ő. Corey.
A kocsimban ült. Ő juttathatta a vért a csomagtartóba.
Nyilvánvaló, hogy be akar sározni. Nem rajong értem.
- Ahogy Burkették sem. Gondoljanak bele! - Jó, oké.
Csak egyféleképpen deríthetjük ki.
Árulja el, hol találjuk Corey-t!
Corey erdei búvóhelye messze van.
Előbb a játéktermet nézzük meg! Ha nincs ott, irány az erdő.
Balhéra számítanak?
A fickó hacker. Mit csinál, törli a sütijeinket?
Meg kell találnunk. Legyen már vége ennek a cirkusznak!
Marty, irány a játékterem, Samié a búvóhely. Jó?
- Jó. - Asszonyom…
Inkább „főnök”, oké? Nem Angela Lansbury vagyok.
A Duran Duranből.
Á, az a zenekar! Köszi.
- Asszonyom… Főnök… - Most ne, Marty! Értekezletem van.
Kierce!
Gyere!
- Gyere már! - Jó, ne rángass!
Mit csinálsz?
Nem értem, miért adsz Mayának annyi esélyt.
Talán van rá okod, de én nem bízom benne.
Viszont egy biztos: nem ülsz volán mögé.
Nem viccelek. Komolyan mondom.
- Oké? - Rendben.
Remek.
Gyere ide!
Jaj, gyere már!
Tudom, hogy nem akarsz velem erről beszélni, de…
minden rendben?
Nem tudom.
De…
beszéltem Mollyval.
Nagy kő esett le a szívemről, és…
Igazad volt. Ennyi.
- Ez az. Tudtam én. - Erre semmi szükség.
- Ez tényleg… - Ja.
- Gyere! - Nem.
- Gyerünk! - Nem.
- Gyere! Keblemre! - Ne! Jézusom, Marty!
Elég! Hagyd már abba! Eressz! Mássz le rólam!
Na, hát ezért nem hordunk lőfegyvert.
Jó, bocs.
KÖZPONTI RENDŐRŐRS WINHERST
Kösz.
Tudok Tommy Darkról.
Téged gyanúsítanak?
Bassza meg!
A kurva életbe!
Befejezted?
Be.
Mit derítettél ki Christopher Swainről?
Ez nem így megy, Maya.
Nem titkolózhatsz előttem. Óriási szívességet tettem neked.
Á, értem. Szóval viszonzást vársz érte.
Bocs, Maya, de ha nem árulod el, mi folyik itt,
akkor hazaviszlek, és végeztünk.
Oké, jó. Legyen!
Basszus!
Elhallgatsz dolgokat…
ami nem oké, de az, hogy hazudozol, már nekem is sok, Maya.
Nem hazudok többet.
Oké?
Ígérem.
Jó.
Na, mesélj!
Swaint egy hete lemeszelték a helyi zsaruk.
Részegen száguldozott, és nem ez volt az első alkalom.
Rendszeresen eljátssza ezt. Kábé évente.
Viszont…
- Ami a legfurább… - Mi?
Még sosem ültették le. Egyetlenegyszer sem.
Vagyis…
ha Christopher Swaint elküldték valahová,
az a szabadlábra helyezésének feltétele lehetett.
Biztos valami puccos szanatóriumba.
Ennél többet nem sikerült kiderítenem.
Ismerek valakit, aki segíthet.
Csak az a kérdés, hajlandó-e.
Bocsi.
Nem akartalak megijeszteni.
Semmi baj.
Már megint azt csinálom, ugye?
Fura vagyok.
Emberek között mindig feszengek.
„Ujjacskák”.
Ezt rólad írta?
Eddig azt hittük.
De most már biztos vagyok benne, hogy rólad szól.
Gondolom, nem sokáig voltál nála, de…
mindvégig közel érzett magához.
Gondolkodtam azon, amit az apádról mondtál, Louis.
És…
össze tudlak kötni vele.
Ha szeretnéd.
Megkérdezhetem tőle, hogy átugrana-e valamikor.
Nagyon örülnék neki. Köszönöm.
- Mid van? - Láttad ezt?
Egy kolléga szúrta ki. Claire Walker ügyéhez kapcsolódik.
Az egyik lövedéket, amellyel megölték,
pár hónapja kikérték néhány órára.
- Ki kérte ki? - Az egyik nyomozó.
Úgy tűnik, valaki kérvényezte…
a katonai rendőrségtől.
Oké, ez gyanús.
Beszélj azzal a nyomozóval, és derítsd ki, ki kérvényezte!
Tuti, hogy Shane Tessier.
Mi a franc?
Mi folyik itt?
Feltörték a rendszert. Minden leállt.
Basszus!
- Kiadtam egy felhívást. - Mi?
Online reakciókban reménykedtem, amik elvezetnének a rohadékhoz.
Mármint egy profi hackerhez.
Meghalt az egész rendszer.
Helló, itt Marty. Hagyj üzenetet!
Corey tudja, hogy a nyomában vagyunk.
Csapdát állított azoknak, akik rendőr-IP-címről keresik.
Tuti nincs a játékteremben, de a búvóhelye még szóba jöhet.
Hívj fel, amint tudsz! Hahó, a kocsikulcsot!
Kérem a kocsikulcsot! Kösz szépen.
A faszomba már!
Marty!
A játéktermesek azt hazudják, sosem hallottak róla.
Parancs nélkül meg vagyunk lőve, ezért most a búvóhelyét csekkolom le.
Te hol vagy, Kierce?
- Vezetsz? - Kénytelen vagyok.
Corey tudja, hogy keressük. Mielőbb meg kell találnunk.
Kierce!
Judith!
- Egy pillanat, Maya! - Rendben.
Vidd be a többit, Luka!
De vigyázz! Nagyon kényesek.
- Igen, Mrs. Burkett. - Beszélnem kell Izabellával.
Kerül engem.
Nem akar beszélni magával, Ms. Stern.
Maya? Gyere már!
Köszönöm.
Nos?
Melyik a legelőkelőbb szanatórium, ami csak eszedbe jut?
- Csak nem… - Nem nekem kell.
Hanem olyasvalakinek, mint te. Aki sosem nézi az árcédulát.
Akinek a diszkréció minden pénzt megér.
Kit keresel, Maya?
Hát jó.
Ha a diszkréció kulcsfontosságú…
ez a hely jöhet leginkább szóba.
Szólok nekik, hogy odamész. Anélkül nem engednek be.
Köszönöm.
- Lehetek őszinte? - Mikor nem vagy az?
Ebben hasonlítunk. Vagyis ebben is.
Beházasodtunk a családba.
Özvegyek vagyunk, és szókimondóak.
Mi nyomja a szíved?
- Szerintem az a te bajod… - Mi a bajom, Judith?
…hogy mindent magadba fojtasz. Látom rajtad.
Joe is ilyen volt.
Mintha mindig titkolózott volna.
Lehet, hogy neked megnyílt, de kétlem.
Úgy érezted, hogy ismered őt, Maya? Úgy igazán?
Nem akarlak vallatóra fogni,
de segítséget kértél, és én megadtam.
Fogadd meg a tanácsom, beszélj valakivel!
Christopher Swain.
Őt keresem.
Swain? Ismerős a neve, de…
- Csak nem… - Joe iskolatársa volt.
És Andrew-é.
- Megkérdezhetem, miért keresed? - Bonyolult.
Talán köze van Claire-hez.
Nem tudom.
Köszönöm.
Vigyázz magadra!
Nem akarlak téged is elveszíteni.
Shane?
Szia! Vettem sört. Van kedved…
Most nem érek rá, Shane. Beszélni sem tudok.
Hol vagy?
Otthon. Nemsokára Evával találkozom.
Csajos estét csapunk.
Inkább holnap, jó?
Okés.
Akkor holnap.
- Jó napot, segíthetek? - Christopher Swaint keresem.
Judith Burkett azt mondta…
Köszönöm.
Christopher Swain?
Hogy talált rám?
Ki maga?
Maya Stern vagyok.
Stern? Sajnálom, de nem…
Joe Burkett felesége vagyok.
Joe Burkett meghalt.
Ezt mondták nekem.
Igen, meghalt.
Az öccséről szeretnék beszélni.
Tudnom kell, mi történt aznap éjjel a jachton.
Christopher!
Mitől fél?
- Joe. - Joe?
Mi van vele?
Joe ölte meg Andrew-t.
A maga férje…
megölte a tulajdon öccsét.
A feliratot fordította: Somogyi Tímea